als_Latn dik_Latn sag_Latn
Akoma nuk ka kaluar një muaj nga mbyllja e merkatos së Janarit, por Inter ka nisur që tani planifikimet e merkatos së Janarit. Madje një goditje është arritur. Nemanja Vidic do vishet zikaltër në Qershor me parametra zero: mungon vetëm anunçimi zyrtar nga ana e dy palëve.
Një plagë që Interit të këtij sezon po i jep shumë dhimbje është sulmi, që mund të konsiderohet si thembra e Akilit për Interin dhe sigurisht përballë këtij fakti Thohir nuk mund të rrijë duarkryq.
Milito me shumë siguri po luan muajt e fundit të aventurës së tij zikaltër, aventurë që mbërriti kulmin me atë dy golësh në finalen e Madridit ndaj Bayern. Këtë e ka konfirmuar dhe vetë lojtari që pak ditë më parë tha se “këto mund të jenë muajt e fundit tek Inter ndaj dua të jap maksimumin për kohën e mbetur”. Gjithashtu, edhe plani i Thohir për rinovim të ekipit, vështirë se do i lejojë zikaltërve rinovimin me një 34 vjeçar mbi të cilin do binte barra e sulmit.
Përveç Militos, sulmuesit tjetër që pritet t’i ‘hiqet koka’ është Ishak Belfodi. Sot mediat italiane shkruanin për një vendim të Inter: Në verë Ishak, aktualisht i huazuar tek Livorno, do jetë në shitje. Këtu gjërat bëhen konfuze, madje të tilla ishin që me blerjen e dyfishtë të Belfodil dhe Icardi. Nuk u kuptua se pse Inter bleu dy lojtar të të njëjtit pozician me thuajse të njëjtën moshë.
Faktet treguan se Icardi, ndonëse i dëmtuar shumicën e kohës dhe mjaft i zënë me ‘punët’ e tij në Twitter, ka rezultuar më efektiv se sa Belfodil, që 6 muaj tek Inter nuk shënoi asnjë gol në Serie A, kundrejt Icardi që sa herë është futur ka shënuar në ato pak minuta që ka luajtur.
Me dy largime në horizont, lind nevoja për përforcime dhe emrat më të përfolur janë 2: Bafetimbi Gomis dhe Erik Lamela, respektivisht lojtar të Lyon dhe Tottenham.
I pari mund të mbërrijë në Milano me formulën që aq shumë i pëlqen Thohir: parametra zero. Kjo pasi sulmuesi francez nuk ka pranuar rinovimin me Lyon dhe kontrata e tij skadon në Qeshor. Megjithaë, për shërbimet e 28 vjeçarit, zikaltërve do ju duhet të mposhtin rivalitetin e Newcastle, që tani janë në kontakte me sulmuesin dhe kanë dhënë ofertën e tyre të parë.
Ndërsa Për Lamela problemi është më i nderlikuar dhe këtë ndërlikim e japin 35 milion eurot e shpenzuara nga gjelat londinez për të sjellë argjentinasin nga Roma tek Tottenham, miliona të cilat nuk i justufikoi për asnjë çast deri tani. Dëmtime dhe pankinë, kjo është rezymea e Lamela tek Tottenham.
Zikaltrit kërkuan të ofronin argjentinasin në Janar në formën e huazimit me të drejtë blerjeje, por Tottenham nuk lëkundet nga kërkesa e tij: 35 milion euro cash dhe Lamela përshëndet Londrën.
Por a do shpenzojë Thohir 35 milion euro për një lojtar, kur nga ana tjetër nesër do paguaj 141 milion euro nga xhepat e tij për të shlyer borxhet e akumuluara nga klubi zikaltër ?! Kjo mund të jetë pyetje 100 milionëshe, pasi askush se di se çfarë mund të bëjë Thohir, ashtu siç i surprizoi të gjithë me blerjen e Hernanes për plot 20 milion euro nga Lazio ditën e fundit të merkatos së Janarit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn